Araw kemm kien jieħu ħsieb ministri differenti. Ma kienx hemm wieħed li mar tajjeb taħtu u Żammit Dimech irid jparla! L-isbaħ waħda li smajna l-bieraħ fil-parlament kienet li Joseph Muscat għandu għatx kbir għall-poter. Ara veru kif kienu jgħidu missirijietna, il-qaħba milli jkollha ttik! Anzi minn qaħba tieħu xi ħaġa, filwaqt li Gonzi ħlief jieħu ma jafx! Imma apparti ċ-ċajt, il-mistoqsija l-kbira li esebizzjoni bħal bieraħ fil-parlament tqanqal hija, dawn ħa jagħmlu tlett t'ijiem sħaħ jiftaħru? Għalhekk m'aċċettax li jiddiskutu l-vot nhar l-Erbgħa biex Żammit Dimech li hu probabli wieħed mill-Membri Parlamentari li lanqas biss jiftaħ ħalqu ma jmissu, jraqqadna? Jew biex il-leħen monotonu ta' Joe Cassar li laħaq ministru b'mitejn vot joqgħod jgħidilna x'suċċess għamel fl-isptar? Ma qalilniex għalfejn min ikun irid imur jagħmel test tad-diabete jagħtuħ xi appuntament għal sena wara jew lil min ikun qed jistenna bil-ħerqa riżultat biex jara jekk għandux kankru jdewmuh xahar (żmien biżżejjed biex imur fil-każ ta' din il-mard qerrieda). Lanqas tkellem fuq il-korsiji fil-kuriduri mimlijin sodod f'sptar pjuttost ġdid li tant il-PN humamaniġers tajba, lanqas qed ilaħħaq mad-domanda tal-lum. Ma qalilniex fuq min għalaq iċ-ċentri tas-saħħa bil-lejl biex għabba l-emerġenża tant li jekk tmur hemm ta tagħmel sitt siegħat jew aktar tistenna biex jarawk. U kemm ma qalilniex affarijiet dan Cassar li għadu ġeru fuq ix-xena politika u tant hu prużuntuż li ħareġ sidru biex jitkellem hu l-ewwel u wriena kemm hu tajjeb! Ħaġa waħda qbilna ma' Żammit Dimech li kien ministru ta' l-ambjent meta dan kien qed jiġi abbużata bl-addoċċ u ministru tat-turiżmu meta dan naqas ... insomma, r-raġel vera għandu biex jiftaħar. Qbilna meta kkwota lil Kennedy li qal: Tgħidx x'jista' jagħmel il-pajjiż għalik, iżda inti x'tista' tagħmel għall-pajjiżek! ( A sk not what your country can do for you – ask what you can do for your country!) Bħallikieku jrid ibellgħaħielna li hu u sħabu jridu jibqgħu jiggverna għax huma l-unika qaddejja tal-pajjiż kapaċi; għax huma l-maniġers it-tajbin imbagħad naraw kif lanqas il-ħila jvaraw servizz tat-trasport pubbliku sura ta' nies ma kellhom il-ħila, naraw kif biegħu u sfrakasaw kumpaniji Maltin biex jipprovaw iniżżlu d-deficit li għamluh kollu huma, naraw kif kull awtorita' u entita' li waqqfu mmexxija mill-magħżulin tagħhom falliet. Naraw kif se jbellgħulna power-stejxin li tħammeġ u kif m'għamlu xejn f'kwart ta' seklu favur l-enerġija nadifa u kif bellgħulna proġett ta' Piano u Bieb il-Belt li kważi ħadd ma jridu. L-ewwel biċċa tal-kwotazzjoni ta' Kennedy żgur li taħdem tajjeb għan-Nazzjonalisti għax il-pajjiż għamel ħafna għalihom, iżda huma għamlu ferm anqas għalih; u fil-fatt huwa dan li dejjaq lil Franco Debono li l-klikka ta' madwar Gonzi moħħha biex tara x'jista' jagħmel il-pajjiż għalihom u mhux x'jistgħu jagħmlu huma, meta xogħolhom suppost hu li jieħdu ħsieb il-pajjiż bil-galbu, u mhux iroxxu l-ħdura bejn il-poplu Malti permezz ta' opinjonisti mixtrijin u jħallu l-ħabs jinbidel f'ċentru ta' droga, u qisu ma' ġara xejn. Għalhekk, ma nafx kemm nhar it-Tnejn li għadda, ħa gost jismgħaħhom jiftaħru Franco Debono u kemm biddlulu fehmtu fuq il-votazzjoni tal-Ħamis.
Min tant Żammit Dimech jiftaħ ħalqu!